title: 2006/592/ES: Rozhodnutie Rady z  5. mája 2006 o podpísaní a predbežnom vykonávaní Dohody medzi Európskym spoločenstvom a vládou Singapurskej republiky o určitých aspektoch leteckých dopravných služieb

text:
               6.9.2006

               SK

               Úradný vestník Európskej únie

               L 243/21

         ROZHODNUTIE RADY
   z 5. mája 2006
   o podpísaní a predbežnom vykonávaní Dohody medzi Európskym spoločenstvom a vládou Singapurskej republiky o určitých aspektoch leteckých dopravných služieb
   (2006/592/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvou vetou prvého pododseku,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich bilaterálnych dohodách dohodou so Spoločenstvom.

               (2)

               Komisia v mene Spoločenstva dojednala s vládou Singapurskej republiky dohodu o určitých aspektoch leteckých dopravných služieb (ďalej len „dohoda“) v súlade s mechanizmami a smernicami uvedenými v prílohe k rozhodnutiu Rady, ktorým sa Komisia poveruje začať rokovania s tretími krajinami o nahradení určitých ustanovení v platných bilaterálnych dohodách dohodou so Spoločenstvom.

               (3)

               S výhradou jej možného uzavretia k neskoršiemu dátumu by sa dohoda mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a vládou Singapurskej republiky o určitých aspektoch leteckých dopravných služieb s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   Článok 4
   Týmto sa predseda Rady poveruje vydať oznámenie ustanovené v článku 7 ods. 2 dohody.

      V Bruseli 5. mája 2006

            Za Radu

            predseda

         K.-H. GRASSER

    ---documentbreak---

               6.9.2006

               SK

               Úradný vestník Európskej únie

               L 243/22

         DOHODA
   medzi Európskym spoločenstvom a vládou Singapurskej republiky o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   VLÁDA SINGAPURSKEJ REPUBLIKY (ďalej len „Singapur“)
   na strane druhej
   (ďalej len „zmluvné strany“)
   POZNAMENÁVAJÚC, že Európsky súdny dvor zistil, že určité ustanovenia bilaterálnych dohôd, ktoré uzatvorilo niekoľko členských štátov s tretími krajinami, sú nezlučiteľné s právnymi predpismi Európskeho spoločenstva,
   POZNAMENÁVAJÚC, že medzi niekoľkými členskými štátmi Európskeho spoločenstva a Singapurom boli uzavreté viaceré bilaterálne dohody o leteckých dopravných službách, ktoré obsahujú podobné ustanovenia, a že členské štáty sú povinné podniknúť všetky príslušné kroky, aby odstránili nezrovnalosti medzi takýmito dohodami a Zmluvou o ES,
   POZNAMENÁVAJÚC, že Európske spoločenstvo má výlučnú právomoc v niektorých aspektoch, ktoré môžu byť súčasťou bilaterálnych dohôd o leteckých dopravných službách medzi členskými štátmi Európskeho spoločenstva a tretími krajinami,
   POZNAMENÁVAJÚC, že podľa práva Európskeho spoločenstva majú leteckí dopravcovia Spoločenstva usadení v členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú štátnym príslušníkom týchto tretích krajín získať vlastnícky podiel v spoločnostiach leteckých dopravcov, ktoré sú držiteľmi licencie v súlade s právom Európskeho spoločenstva,
   UZNÁVAJÚC, že súlad medzi právom Európskeho spoločenstva a ustanoveniami bilaterálnych dohôd o leteckých dopravných službách medzi členskými štátmi Európskeho spoločenstva a Singapurom poskytne primerané prostriedky na zabezpečenie kontinuity a rozvoja leteckých dopravných služieb medzi Európskym spoločenstvom a Singapurom,
   POZNAMENÁVAJÚC, že nie je potrebné, aby sa táto dohoda vzťahovala na ustanovenia bilaterálnych dohôd medzi členskými štátmi Európskeho spoločenstva a Singapurom o leteckých dopravných službách, ktoré nie sú v rozpore s právom Európskeho spoločenstva,
   POZNAMENÁVAJÚC, že zámerom Európskeho spoločenstva v rámci tejto dohody nie je zvýšiť celkový objem leteckej premávky medzi členskými štátmi Európskeho spoločenstva a Singapurom ani ovplyvniť rovnováhu medzi leteckými dopravcami Spoločenstva a leteckými dopravcami Singapuru, ani dosiahnuť, aby táto dohoda mala prednosť pred výkladom ustanovení existujúcich bilaterálnych dohôd o leteckých dopravných službách, ktoré sa týkajú dopravných práv,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ sú členské štáty Európskeho spoločenstva; „zmluvná strana“ je zmluvná strana tejto dohody; „strana“ je zmluvná strana príslušnej bilaterálnej dohody o leteckých dopravných službách; „letecký dopravca“ je aj letecká spoločnosť; „územie Európskeho spoločenstva“ je územie členských štátov, na ktoré sa vzťahuje Zmluva o založení Európskeho spoločenstva.
   2.   Odkazy vo všetkých dohodách uvedených v prílohe I na štátnych príslušníkov členského štátu, ktorý je stranou danej dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy vo všetkých dohodách uvedených v prílohe I na leteckých dopravcov alebo letecké spoločnosti členského štátu, ktorý je stranou danej dohody, sa považujú za odkazy na leteckých dopravcov alebo letecké spoločnosti určené týmto členským štátom.
   Článok 2
   Určenie, oprávnenie a zrušenie
   1.   Ustanovenia odsekov 3 a 4 tohto článku majú prednosť pred príslušnými ustanoveniami v článkoch uvedených v prílohe II písm. a) a b), pokiaľ ide o určenie leteckého dopravcu príslušným členským štátom, jeho oprávnenia a povolenia udelené Singapurom a zamietnutie, zrušenie, pozastavenie alebo obmedzenie oprávnení alebo povolení leteckého dopravcu.
   2.   Ustanovenia v odsekoch 3 a 4 tohto článku majú prednosť pred príslušnými ustanoveniami v článkoch uvedených v prílohe II písm. a) a b), pokiaľ ide o určenie leteckého dopravcu Singapurom, jeho oprávnenia a povolenia udelené príslušným členským štátom a zamietnutie, zrušenie, pozastavenie alebo obmedzenie oprávnení alebo povolení leteckého dopravcu, ak príslušný členský štát potvrdí uplatňovanie ustanovení v odsekoch 3 a 4 tohto článku.
   3.   Po obdržaní takéhoto určenia a žiadostí určeného leteckého dopravcu alebo dopravcov vo forme a spôsobom, ktoré sú predpísané pre prevádzkové oprávnenia a technické povolenia, každá strana s prihliadnutím na odseky 4 a 5 udelí príslušné oprávnenia a povolenia s minimálnym procedurálnym zdržaním za predpokladu, že:

               a)

               v prípade leteckého dopravcu určeného členským štátom:

                           i)

                           letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva a

                           ii)

                           členský štát, ktorý zodpovedá za vydanie osvedčenia leteckého prevádzkovateľa, vykonáva a udržiava účinnú regulačnú kontrolu leteckého dopravcu a príslušný letecký orgán je zreteľne uvedený v určení leteckého dopravcu a

                           iii)

                           letecký dopravca má hlavné miesto podnikania na území členského štátu, ktorý mu udelil licenciu na vykonávanie leteckej dopravy, a

                           iv)

                           leteckého dopravcu priamo alebo prostredníctvom väčšinového vlastníckeho podielu vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov;

               b)

               v prípade leteckého dopravcu určeného Singapurom:

                           i)

                           Singapur účinne kontroluje leteckého dopravcu a túto kontrolu zachováva a

                           ii)

                           má hlavné miesto podnikania v Singapure.

         4.   Každá strana môže zamietnuť, zrušiť, pozastaviť alebo obmedziť prevádzkové oprávnenia alebo technické povolenia leteckého dopravcu určeného druhou stranou, ak:

               a)

               v prípade leteckého dopravcu určeného členským štátom:

                           i)

                           letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na vykonávanie leteckej dopravy v súlade s právom Európskeho spoločenstva alebo

                           ii)

                           členský štát, ktorý zodpovedá za vydanie osvedčenia leteckého prevádzkovateľa, nevykonáva alebo neudržiava účinnú regulačnú kontrolu leteckého dopravcu alebo príslušný letecký orgán nie je zreteľne uvedený v určení leteckého dopravcu, alebo

                           iii)

                           letecký dopravca nemá hlavné miesto podnikania na území členského štátu, ktorý mu udelil licenciu na vykonávanie leteckej dopravy, alebo

                           iv)

                           leteckého dopravcu priamo alebo prostredníctvom väčšinového vlastníckeho podielu nevlastnia ani účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov, alebo

                           v)

                           je možne preukázať, že vykonávaním dopravných práv podľa tejto dohody na trase, na ktorej sa nachádza bod v inom členskom štáte, vrátane prevádzkovania služby, ktorá sa označuje ako priebežná služba alebo predstavuje takúto službu, by letecký dopravca v konečnom dôsledku obchádzal obmedzenia týkajúce sa dopravných práv, ktoré ukladá dohoda medzi Singapurom a daným iným členským štátom, alebo

                           vi)

                           letecký dopravca je držiteľom osvedčenia leteckého prevádzkovateľa, ktoré vydal členský štát, a medzi Singapurom a týmto členským štátom neexistuje bilaterálna dohoda o leteckých dopravných službách a je možné preukázať, že dopravné práva potrebné na vykonávanie navrhnutej prevádzky nie sú obojstranne k dispozícii určenému leteckému dopravcovi (leteckým dopravcom) Singapuru;

               b)

               v prípade leteckého dopravcu určeného Singapurom:

                           i)

                           Singapur nezachováva účinnú regulačnú kontrolu leteckého dopravcu alebo

                           ii)

                           nemá hlavné miesto podnikania v Singapure.

         5.   Pri výkone svojho práva podľa odseku 4 a bez toho, aby boli dotknuté práva podľa odseku 4 písm. a) bodu v) a vi) tohto článku, Singapur nediskriminuje leteckých dopravcov členských štátov na základe štátnej príslušnosti.
   Článok 3
   Práva súvisiace s regulačnou kontrolou
   1.   Ustanovenia v odseku 2 tohto článku dopĺňajú články uvedené v prílohe II písm. c).
   2.   V prípade, že členský štát (prvý členský štát) určil leteckého dopravcu, ktorého regulačnú kontrolu vykonáva a udržiava druhý členský štát, uplatňujú sa práva Singapuru vyplývajúce z bezpečnostných ustanovení dohody medzi prvým členským štátom, ktorý určil leteckého dopravcu, a Singapurom rovnako aj na bezpečnostné normy, ktoré druhý členský štát prijal, vykonal alebo udržiaval, ako aj na prevádzkové oprávnenie príslušného leteckého dopravcu.
   Článok 4
   Tarify za prepravu v Európskom spoločenstve
   1.   Ustanovenia v odseku 2 tohto článku dopĺňajú články uvedené v prílohe II písm. d).
   2.   Tarify, ktoré uplatňujú leteckí dopravcovia určení Singapurom podľa dohody uvedenej v prílohe I, ktorá obsahuje ustanovenie uvedené v prílohe II písm. d), za prepravu uskutočnenú len v rámci Európskeho spoločenstva, podliehajú právu Európskeho spoločenstva. Právo Európskeho spoločenstva sa uplatňuje na nediskriminačnom základe.
   Článok 5
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 6
   Revízia alebo zmena a doplnenie
   Zmluvné strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 7
   Nadobudnutie platnosti
   1.   Táto dohoda nadobúda platnosť dňom, keď si zmluvné strany vzájomne písomne oznámia, že ich príslušné vnútorné postupy, ktoré sú potrebné k nadobudnutiu platnosti tejto dohody, sú ukončené.
   2.   Bez ohľadu na odsek 1 sa zmluvné strany dohodli, že túto dohodu budú predbežne vykonávať od prvého dňa mesiaca, ktorý nasleduje po dni, keď si zmluvné strany vzájomne oznámili ukončenie postupov potrebných na tento účel.
   3.   Dohody a iné dojednania medzi členskými štátmi a Singapurom, ktoré ku dňu podpisu tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania po nadobudnutí ich platnosti alebo začatí ich predbežného vykonávania.
   Článok 8
   Ukončenie platnosti dohody
   1.   V prípade, ak sa ukončí platnosť niektorej z dohôd uvedenej v prílohe I, ukončí sa zároveň platnosť všetkých ustanovení tejto dohody, ktoré sa týkajú príslušnej dohody uvedenej v prílohe I.
   2.   V prípade, ak sa ukončí platnosť všetkých dohôd uvedených v prílohe I, ukončí sa zároveň platnosť tejto dohody.

      NA DÔKAZ TOHO, podpísaní splnomocnení zástupcovia podpísali túto dohodu.
      V Luxemburgu v dvoch vyhotoveniach dňa deviateho júna dvetisícšesť v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom a talianskom jazyku. V prípade odlišností anglické znenie má prednosť pred zneniami v ostatných jazykoch.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por el Gobierno de la República de Singapur
         Za vládu Singapurské republiky
         For Republikken Singapores regering
         Für die Regierung der Republik Singapur
         Singapuri Vabariigi valitsuse nimel
         Για την κυβέρνηση της Δημοκρατίας της Σιγκαπούρης
         For the Government of the Republic of Singapore
         Pour le gouvernement de la République de Singapour
         Per il governo della Repubblica di Singapore
         Singapūras Republikas valdības vārdā
         Singapūro Respublikos Vyriausybės vardu
         A Szingapúri Köztársaság Kormánya részéről
         Għall-Gvern tar-Repubblika ta' Singapor
         Voor de regering van de Republiek Singapore
         W imieniu Rządu Republiki Singapuru
         Pelo Governo da República de Singapura
         Za vládu Singapurskej republiky
         Za vlado Singapurske republike
         Singaporen tasavallan hallituksen puolesta
         För Republiken Singapores regering

   PRÍLOHA I
   Zoznam dohôd uvedených v článku 1 tejto dohody

               a)

               Dohody o leteckých dopravných službách medzi Singapurskou republikou a členskými štátmi Európskeho spoločenstva, ktoré sú ku dňu podpisu tejto dohody uzavreté, podpísané a/alebo sa predbežne vykonávajú:

                           —

                           Dohoda medzi rakúskou spolkovou vládou a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 8. augusta 1978, v znení zmien a doplnení (ďalej len „dohoda medzi Singapurom a Rakúskom“),

                           —

                           Dohoda medzi vládou Belgického kráľovstva a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 29. mája 1967, v znení zmien a doplnení (ďalej len „dohoda medzi Singapurom a Belgickom“),

                           —

                           Dohoda medzi vládou Singapurskej republiky a vládou Cyperskej republiky o leteckých dopravných službách, podpísaná v Nikózii 27. januára 1989 (ďalej len „dohoda medzi Singapurom a Cyprom“),

                           —

                           Dohoda medzi Československou socialistickou republikou a Singapurskou republikou o leteckých dopravných službách medzi územiami ich štátov a mimo nich, podpísaná v Singapure 7. septembra 1971, v súvislosti s ktorou Česká republika vyhlásila, že sa považuje za viazanú jej ustanoveniami, v znení zmien a doplnení (ďalej len „dohoda medzi Singapurom a Českou republikou“),

                           —

                           Dohoda medzi vládou Dánskeho kráľovstva a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 20. decembra 1966, v znení zmien a doplnení (ďalej len „dohoda medzi Singapurom a Dánskom“),

                           —

                           návrh Dohody medzi vládou Dánskeho kráľovstva a vládou Singapurskej republiky o leteckých dopravných službách, parafovaný v Singapure 21. októbra 1998 a predbežne vykonávaný (ďalej len „návrh revidovanej dohody medzi Singapurom a Dánskom“),

                           —

                           Dohoda medzi vládou Fínskej republiky a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 19. januára 1984, v znení zmien a doplnení (ďalej len „dohoda medzi Singapurom a Fínskom“),

                           —

                           Dohoda medzi vládou Francúzskej republiky a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 29. júna 1967, v znení zmien a doplnení (ďalej len „dohoda medzi Singapurom a Francúzskom“),

                           —

                           Dohoda medzi Spolkovou republikou Nemecko a Singapurskou republikou o leteckých dopravných službách medzi územiami ich štátov a mimo nich, podpísaná v Singapure 15. februára 1969, v znení zmien a doplnení a doplnená doplnkovým memorandom o porozumení podpísaným 7. júna 2000 v Bonne (ďalej len „dohoda medzi Singapurom a Nemeckom“),

                           —

                           Dohoda medzi vládou Gréckeho kráľovstva a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 21. augusta 1971, v znení zmien a doplnení (ďalej len „dohoda medzi Singapurom a Gréckom“),

                           —

                           Dohoda medzi vládou Maďarskej republiky a vládou Singapurskej republiky o leteckej doprave, podpísaná v Singapure 9. marca 1990 (ďalej len „dohoda medzi Singapurom a Maďarskom“),

                           —

                           Dohoda medzi vládou Talianskej republiky a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 28. júna 1985, v znení zmien a doplnení (ďalej len „dohoda medzi Singapurom a Talianskom“),

                           —

                           Dohoda medzi vládou Írska a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 20. februára 1981 (ďalej len „dohoda medzi Singapurom a Írskom“),

                           —

                           Dohoda medzi vládou Lotyšskej republiky a vládou Singapurskej republiky o leteckých dopravných službách, podpísaná v Singapure 6. októbra 1999 (ďalej len „dohoda medzi Singapurom a Lotyšskom“),

                           —

                           Dohoda medzi vládou Luxemburského veľkovojvodstva a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 9. apríla 1975, v znení zmien a doplnení (ďalej len „dohoda medzi Singapurom a Luxemburskom“),

                           —

                           Dohoda medzi vládou Maltskej republiky a vládou Singapurskej republiky o leteckých dopravných službách medzi územiami ich štátov a mimo nich, podpísaná v Londýne 19. júla 1983, v znení zmien a doplnení (ďalej len „dohoda medzi Singapurom a Maltou“),

                           —

                           Dohoda medzi vládou Holandského kráľovstva a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 29. decembra 1966, v znení zmien a doplnení (ďalej len „dohoda medzi Singapurom a Holandskom“),

                           —

                           Dohoda medzi vládou Poľskej ľudovej republiky a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 22. decembra 1979, v znení zmien a doplnení (ďalej len „dohoda medzi Singapurom a Poľskom“),

                           —

                           Dohoda medzi Portugalskou republikou a Singapurskou republikou o leteckých dopravných službách, pripojená k memorandu o porozumení parafovanému v Singapure 7. novembra 1997 (ďalej len „návrh dohody medzi Singapurom a Portugalskom“),

                           —

                           Dohoda medzi Československou socialistickou republikou a Singapurskou republikou, podpísaná v Singapure 7. septembra 1971, v súvislosti s ktorou Slovenská republika vyhlásila, že sa považuje za viazanú jej ustanoveniami, v znení zmien a doplnení (ďalej len „dohoda medzi Singapurom a Slovenskom“),

                           —

                           Dohoda medzi vládou Slovenskej republiky a vládou Singapurskej republiky o leteckých dopravných službách, parafovaná v Singapure 27. decembra 1996 a predbežne vykonávaná (ďalej len „návrh dohody medzi Singapurom a Slovenskom“),

                           —

                           Dohoda medzi Španielskym kráľovstvom a Singapurskou republikou o leteckej doprave, podpísaná v Madride 11. marca 1992, v znení zmien a doplnení (ďalej len „dohoda medzi Singapurom a Španielskom“),

                           —

                           Dohoda medzi vládou Singapurskej republiky a vládou Švédskeho kráľovstva o leteckých dopravných službách medzi územiami ich štátov a mimo nich, podpísaná v Singapure 20. decembra 1966, v znení zmien a doplnení (ďalej len „dohoda medzi Singapurom a Švédskom“),

                           —

                           návrh Dohody medzi vládou Švédskeho kráľovstva a vládou Singapurskej republiky o leteckých dopravných službách, parafovaný v Singapure 21. októbra 1998 a predbežne vykonávaný (ďalej len „návrh revidovanej dohody medzi Singapurom a Švédskom“),

                           —

                           Dohoda medzi vládou Spojeného kráľovstva Veľkej Británie a Severného Írska a vládou Singapurskej republiky o leteckých dopravných službách medzi územiami ich štátov a mimo nich, podpísaná v Singapure 12. januára 1971, v znení zmien a doplnení (ďalej len „dohoda medzi Singapurom a Spojeným kráľovstvom“).

               b)

               Dohody o leteckých dopravných službách a iné dojednania parafované alebo podpísané medzi Singapurskou republikou a členskými štátmi Európskeho spoločenstva, ktoré ku dňu podpisu tejto dohody ešte nenadobudli platnosť a predbežne sa nevykonávajú.

         PRÍLOHA II
   Zoznam článkov v dohodách uvedených v prílohe I, na ktoré odkazujú články 2 až 5 tejto dohody

               a)

               Určenie leteckého dopravcu členským štátom:

                           —

                           článok 3 dohody medzi Singapurom a Rakúskom,

                           —

                           článok 3 dohody medzi Singapurom a Belgickom,

                           —

                           článok 3 dohody medzi Singapurom a Cyprom,

                           —

                           článok 3 dohody medzi Singapurom a Českou republikou,

                           —

                           článok 3 dohody medzi Singapurom a Dánskom,

                           —

                           článok 3 návrhu revidovanej dohody medzi Singapurom a Dánskom,

                           —

                           článok 3 dohody medzi Singapurom a Fínskom,

                           —

                           článok 3 dohody medzi Singapurom a Francúzskom,

                           —

                           článok 3 dohody medzi Singapurom a Nemeckom,

                           —

                           článok 4 dohody medzi Singapurom a Gréckom,

                           —

                           článok 3 dohody medzi Singapurom a Maďarskom,

                           —

                           článok 3 dohody medzi Singapurom a Írskom,

                           —

                           článok 4 dohody medzi Singapurom a Talianskom,

                           —

                           článok 3 dohody medzi Singapurom a Lotyšskom,

                           —

                           článok 3 dohody medzi Singapurom a Luxemburskom,

                           —

                           článok 3 dohody medzi Singapurom a Maltou,

                           —

                           článok 3 dohody medzi Singapurom a Holandskom,

                           —

                           článok 3 dohody medzi Singapurom a Poľskom,

                           —

                           článok 3 dohody medzi Singapurom a Portugalskom,

                           —

                           článok 3 dohody medzi Singapurom a Slovenskom,

                           —

                           článok 3 návrhu dohody medzi Singapurom a Slovenskom,

                           —

                           článok 3 dohody medzi Singapurom a Španielskom,

                           —

                           článok 3 dohody medzi Singapurom a Švédskom,

                           —

                           článok 3 návrhu revidovanej dohody medzi Singapurom a Švédskom,

                           —

                           článok 3 dohody medzi Singapurom a Spojeným kráľovstvom.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 3 dohody medzi Singapurom a Rakúskom,

                           —

                           článok 3 dohody medzi Singapurom a Belgickom,

                           —

                           článok 4 dohody medzi Singapurom a Cyprom,

                           —

                           článok 3 dohody medzi Singapurom a Českou republikou,

                           —

                           článok 3 dohody medzi Singapurom a Dánskom,

                           —

                           článok 4 návrhu revidovanej dohody medzi Singapurom a Dánskom,

                           —

                           článok 4 dohody medzi Singapurom a Fínskom,

                           —

                           článok 3 dohody medzi Singapurom a Francúzskom,

                           —

                           článok 3 dohody medzi Singapurom a Nemeckom,

                           —

                           článok 5 dohody medzi Singapurom a Gréckom,

                           —

                           článok 4 dohody medzi Singapurom a Maďarskom,

                           —

                           článok 4 dohody medzi Singapurom a Írskom,

                           —

                           článok 5 dohody medzi Singapurom a Talianskom,

                           —

                           článok 4 dohody medzi Singapurom a Lotyšskom,

                           —

                           článok 3 dohody medzi Singapurom a Luxemburskom,

                           —

                           článok 4 dohody medzi Singapurom a Maltou,

                           —

                           článok 3 dohody medzi Singapurom a Holandskom,

                           —

                           článok 3 dohody medzi Singapurom a Poľskom,

                           —

                           článok 4 dohody medzi Singapurom a Portugalskom,

                           —

                           článok 3 dohody medzi Singapurom a Slovenskom,

                           —

                           článok 4 návrhu dohody medzi Singapurom a Slovenskom,

                           —

                           článok 4 dohody medzi Singapurom a Španielskom,

                           —

                           článok 3 dohody medzi Singapurom a Švédskom,

                           —

                           článok 4 návrhu revidovanej dohody medzi Singapurom a Švédskom,

                           —

                           článok 4 dohody medzi Singapurom a Spojeným kráľovstvom.

               c)

               Regulačná kontrola:

                           —

                           článok 11 dohody medzi Singapurom a Cyprom,

                           —

                           článok 14 návrhu revidovanej dohody medzi Singapurom a Dánskom,

                           —

                           článok 8a dohody medzi Singapurom a Fínskom,

                           —

                           článok 9A prílohy F Doplnkového memoranda o porozumení podpísaného 7. júna 2000 v Bonne – predbežne vykonávaného v rámci dohody medzi Singapurom a Nemeckom,

                           —

                           článok 8 dohody medzi Singapurom a Maďarskom,

                           —

                           článok 8 dohody medzi Singapurom a Lotyšskom,

                           —

                           článok 15 dohody medzi Singapurom a Portugalskom,

                           —

                           článok 8 návrhu dohody medzi Singapurom a Slovenskom,

                           —

                           článok 10 dohody medzi Singapurom a Španielskom,

                           —

                           článok 14 návrhu revidovanej dohody medzi Singapurom a Švédskom,

                           —

                           článok 11a dohody medzi Singapurom a Spojeným kráľovstvom.

               d)

               Tarify za prepravu v rámci Európskeho spoločenstva:

                           —

                           článok 9 dohody medzi Singapurom a Rakúskom,

                           —

                           článok 10 dohody medzi Singapurom a Belgickom,

                           —

                           článok 13 dohody medzi Singapurom a Cyprom,

                           —

                           článok 10 dohody medzi Singapurom a Českou republikou,

                           —

                           článok 10 dohody medzi Singapurom a Dánskom,

                           —

                           článok 10 návrhu revidovanej dohody medzi Singapurom a Dánskom,

                           —

                           článok 11 dohody medzi Singapurom a Fínskom,

                           —

                           článok 9 dohody medzi Singapurom a Francúzskom,

                           —

                           článok 7 dohody medzi Singapurom a Nemeckom,

                           —

                           článok 11 dohody medzi Singapurom a Gréckom,

                           —

                           článok 12 dohody medzi Singapurom a Maďarskom,

                           —

                           článok 11 dohody medzi Singapurom a Írskom,

                           —

                           článok 8 dohody medzi Singapurom a Talianskom,

                           —

                           článok 12 dohody medzi Singapurom a Lotyšskom,

                           —

                           článok 9 dohody medzi Singapurom a Luxemburskom,

                           —

                           článok 11 dohody medzi Singapurom a Maltou,

                           —

                           článok 10 dohody medzi Singapurom a Holandskom,

                           —

                           článok 9 dohody medzi Singapurom a Poľskom,

                           —

                           článok 18 dohody medzi Singapurom a Portugalskom,

                           —

                           článok 10 dohody medzi Singapurom a Slovenskom,

                           —

                           článok 12 návrhu dohody medzi Singapurom a Slovenskom,

                           —

                           článok 6 dohody medzi Singapurom a Španielskom,

                           —

                           článok 10 dohody medzi Singapurom a Švédskom,

                           —

                           článok 10 návrhu revidovanej dohody medzi Singapurom a Švédskom,

                           —

                           článok 9 dohody medzi Singapurom a Spojeným kráľovstvom.

         PRÍLOHA III
   Zoznam iných štátov uvedených v článku 2 tejto dohody

               a)

               Islandská republika (podľa Dohody o Európskom hospodárskom priestore),

               b)

               Lichtenštajnské kniežatstvo (podľa Dohody o Európskom hospodárskom priestore),

               c)

               Nórske kráľovstvo (podľa Dohody o Európskom hospodárskom priestore),

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: 2007/477/ES: Rozhodnutie Komisie z  25. júna 2007 o zlučiteľnosti opatrení, ktoré prijalo Rakúsko podľa článku 3a ods. 1 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, s právnymi predpismi Spoločenstva

text:
               10.7.2007

               SK

               Úradný vestník Európskej únie

               L 180/11

      ROZHODNUTIE KOMISIE

   z 25. júna 2007
   o zlučiteľnosti opatrení, ktoré prijalo Rakúsko podľa článku 3a ods. 1 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, s právnymi predpismi Spoločenstva
   (2007/477/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (1), a najmä na jej článok 3a ods. 2,
   so zreteľom na stanovisko výboru zriadeného podľa článku 23a smernice 89/552/EHS,
   keďže:

               (1)

               Listom z 12. marca 2001 Rakúsko oznámilo Komisii opatrenia, ktoré sa majú prijať podľa článku 3a ods. 1 smernice 89/552/EHS.

               (2)

               Komisia v priebehu troch mesiacov od tohto oznámenia overila, či sú tieto opatrenia zlučiteľné s právnymi predpismi Spoločenstva, najmä pokiaľ ide o proporcionalitu opatrení a transparentnosť vnútroštátneho konzultačného postupu.

               (3)

               Pri svojom preskúmaní Komisia zohľadnila údaje dostupné na rakúskej mediálnej scéne.

               (4)

               Zoznam podujatí s veľkým spoločenským významom zahrnutých do opatrení Rakúska bol zostavený zrozumiteľne a transparentne a v Rakúsku sa začali rozsiahle konzultácie.

               (5)

               Komisia vyjadrila spokojnosť s tým, že podujatia uvedené v rakúskych opatreniach spĺňajú aspoň dve z týchto kritérií, ktoré sa považujú za spoľahlivé ukazovatele dôležitosti podujatí pre spoločnosť: i) mimoriadny všeobecný ohlas v členskom štáte a nielen význam pre tých, ktorí zvyčajne sledujú príslušnú činnosť alebo šport; ii) všeobecne uznávaný, osobitý kultúrny význam pre obyvateľstvo členského štátu, najmä ako katalyzátor kultúrnej identity; iii) účasť národného družstva na príslušnom podujatí v kontexte súťaže alebo turnaja medzinárodného významu; a iv) skutočnosť, že podujatie tradične vysiela bezplatná televízia a priláka množstvo televíznych divákov.

               (6)

               Množstvo podujatí uvedených v rakúskych opatreniach vrátane letných a zimných olympijských hier, futbalových zápasov Svetového pohára a majstrovstiev Európy, na ktorých sa zúčastňuje rakúske národné družstvo, ako aj úvodné zápasy, semifinále a finále týchto turnajov (muži), patria do kategórie podujatí, ktoré sa tradične považujú za podujatia s veľkým významom pre spoločnosť, ako sa výslovne uvádza v odôvodnení 18 smernice 97/36/ES. Tieto podujatia majú mimoriadny všeobecný ohlas v Rakúsku, pretože sú obzvlášť obľúbené u širokej verejnosti a nielen u tých, ktorí zvyčajne sledujú športové podujatia.

               (7)

               Finále rakúskeho futbalového pohára má mimoriadny všeobecný ohlas v Rakúsku, pretože futbal je najobľúbenejší šport v tomto členskom štáte.

               (8)

               Majstrovstvá sveta FIS v alpskom lyžovaní a majstrovstvá sveta FIS v severskom lyžovaní majú mimoriadny všeobecný ohlas v Rakúsku vzhľadom na to, že lyžovanie je veľmi obľúbený šport, ktorý tvorí súčasť všeobecnej školskej športovej výchovy v tomto členskom štáte. Okrem toho osobitý kultúrny význam týchto podujatí ako katalyzátorov rakúskej kultúrnej identity je dôsledkom úspechu rakúskych účastníkov v týchto súťažiach a význam lyžiarskej turistiky v Rakúsku.

               (9)

               Novoročný koncert Viedenského filharmonického orchestra má osobitý kultúrny význam ako základ rakúskej kultúrnej identity so zreteľom na mimoriadne vysokú kvalitu tohto kultúrneho podujatia a na skutočnosť, že vzbudzuje pozornosť množstva divákov na celom svete.

               (10)

               Ples vo Viedenskej opere má mimoriadny všeobecný ohlas v Rakúsku ako podujatie „ľudovej kultúry“ a ako symbol plesovej sezóny s osobitným významom v rakúskej kultúrnej tradícii. Významný príspevok tohto podujatia k celosvetovej reputácii Viedenskej štátnej opery, pretože je zvyčajne spojené s účasťou svetoznámych operných spevákov, potvrdzuje jeho osobitý kultúrny význam pre Rakúsko.

               (11)

               Uvedené podujatia tradične vysiela voľne prístupná televízia a lákajú množstvo televíznych divákov.

               (12)

               Rakúske opatrenia sa javia ako primerané, pokiaľ ide o odôvodnenie výnimky zo základnej slobody obsiahnutej v Zmluve o ES poskytovať služby na základe prvoradého dôvodu verejného záujmu, ktorou sa má zabezpečiť prístup širokej verejnosti k vysielaniam podujatí s veľkým spoločenským významom.

               (13)

               Rakúske opatrenia sú zlučiteľné s pravidlami hospodárskej súťaže ES, pokiaľ sa definícia oprávnených vysielateľov, ktorí vysielajú uvedené podujatia, zakladá na objektívnych kritériách, ktoré umožňujú skutočnú a potenciálnu hospodársku súťaž pri získavaní vysielacích práv na tieto podujatia. Okrem toho počet uvedených podujatí nie je neprimeraný a nenarúša hospodársku súťaž v rámci sekundárnych trhov voľne prístupnej a platenej televízie.

               (14)

               Potom, ako Komisia oznámila rakúske opatrenia ostatným členským štátom a po porade s výborom zriadeným podľa článku 23a smernice 89/552/EHS, generálny riaditeľ pre vzdelávanie a kultúru informoval Rakúsko listom z 31. mája 2001, že Európska komisia nemá v úmysle namietať voči oznámeným opatreniam.

               (15)

               Rakúske opatrenia nadobudli účinnosť 1. októbra 2001.

               (16)

               Tieto opatrenia boli uverejnené v sérii C Úradného vestníka Európskych spoločenstiev
                   (2) v súlade s článkom 3a ods. 2 smernice 89/552/EHS.

               (17)

               Z rozsudku Súdu prvého stupňa vo veci T-33/01 Infront WM/Komisia vyplýva, že vyhlásenie, že opatrenia prijaté podľa článku 3a ods. 1 smernice 89/552/EHS sú zlučiteľné s právnymi predpismi Spoločenstva, predstavuje rozhodnutie v zmysle článku 249 Zmluvy o ES, ktoré musí byť z toho dôvodu prijaté Komisiou. Preto je potrebné v tomto rozhodnutí vyhlásiť, že opatrenia oznámené Rakúskom sú zlučiteľné s právnymi predpismi Spoločenstva. Opatrenia s konečnou platnosťou prijaté Rakúskom a uvedené v prílohe k tomuto rozhodnutiu by mali byť uverejnené v úradnom vestníku v súlade s článkom 3a ods. 2 smernice 89/552/EHS,

         ROZHODLA TAKTO:
   Článok 1
   Opatrenia v zmysle ustanovení článku 3a ods. 1 smernice 89/552/EHS, ktoré Rakúsko oznámilo Komisii 12. marca 2001, ako boli uverejnené v
         Úradnom vestníku Európskych spoločenstiev C 16 z 19. januára 2002, sú zlučiteľné s právnymi predpismi Spoločenstva.
   Článok 2
   Opatrenia s konečnou platnosťou prijaté Rakúskom a uvedené v prílohe k tomuto rozhodnutiu sa uverejnia v úradnom vestníku v súlade s článkom 3a ods. 2 smernice 89/552/EHS.

      V Bruseli 25. júna 2007

            Za Komisiu

         Viviane REDING

            členka Komisie

      (1)  Ú. v. ES L 298, 17.10.1989, s. 23. Smernica zmenená a doplnená smernicou Európskeho parlamentu a Rady 97/36/ES (Ú. v. ES L 202, 30.7.1997, s. 60).

      (2)  Ú. v. ES C 16, 19.1.2002, s. 8 – 10.

      PRÍLOHA
      Uverejnenie v súlade s článkom 3a ods. 2 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania
      Opatrenia, ktoré prijalo Rakúsko a ktoré sa majú uverejniť podľa článku 3a ods. 2 smernice 89/552/EHS, sú uvedené v týchto výňatkoch z Bundesgesetzblatt (Spolkový právny vestník – I č. 85/2001 a II č. 305/2001):

         „85.   Spolkový zákon o uplatňovaní exkluzívnych televíznych vysielacích práv [zákon o exkluzívnych vysielacích právach (Fernseh-Exclusivrechtegesetz – FERG)]
         Spolková rada rozhodla takto:
         Článok I

                     Ods. 1.

                                 (1)

                                 Tento zákon sa s výnimkou odseku 5 uplatňuje len pre televíznych vysielateľov, na ktorých sa vzťahuje rakúsky zákon o vysielaní (Österreichischer Rundfunkgesetz – ORF-Gesetz), uverejnený v Spolkovom právnom vestníku (BGBl.) č. 379/1984 alebo zákon o súkromnej televízii (Privatfernsehgesetz), BGBl. I č. 84/2001.

                                 (2)

                                 Odsek 3 sa neuplatňuje na televízne vysielacie práva získané pred nadobudnutím účinnosti tohto zákona, pokiaľ nebola platnosť príslušných dohôd po nadobudnutí účinnosti tohto zákona predĺžená.

               Ods. 2.   ‚podujatia veľkého spoločenského záujmu’ znamenajú na účely tohto zákona len tie podujatia, ktoré sú uvedené vo vyhláške vydanej podľa odseku 4 tohto zákona.

                     Ods. 3.

                                 (1)

                                 Ak televízny vysielateľ nadobudol exkluzívne vysielacie práva pre podujatie uvedené vo vyhláške vydanej podľa článku 4 tohto zákona, musí umožniť, aby toto podujatie mohlo sledovať na voľne prístupnom televíznom kanále v Rakúsku najmenej 70 % koncesionárov a divákov oslobodených od koncesionárskych poplatkov, pričom sa musia dodržiavať opatrenia stanovené vo vyhláške (vysielanie v priamom prenose v neskrátenom alebo čiastočnom trvaní alebo vysielanie zo záznamu). Na účely tohto pododseku sa vysielanie považuje za ‚vysielanie zo záznamu’, ak medzi začatím podujatia a začatím vysielania neuplynie viac ako 24 hodín.

                                 (2)

                                 Na účely tohto zákona ‚voľne prístupné televízne kanály’ znamenajú kanály, ktoré môžu diváci prijímať bez akýchkoľvek ďalších alebo pravidelných platieb za používanie technického zariadenia na dešifrovanie. ‚Ďalšie platby’ v zmysle tohto pododseku nezahŕňajú koncesionársky poplatok [odsek 2 zákona o koncesionárskych poplatkoch (Rundfunkgebührengesetz – RGG)], programový poplatok (odsek 20 RFG), poplatok za pripojenie k sieti káblovej televízie a stály poplatok operátorovi káblovej televízie.

                                 (3)

                                 Povinnosť stanovená v pododseku 1 sa považuje za splnenú, ak je predložený dôkaz, že televízny vysielateľ urobil všetko, čo by sa dalo adekvátne predpokladať v bežných trhových podmienkach, aby umožnil sledovanie podujatia, ako sa uvádza v pododseku 1, na voľne prístupných televíznych kanáloch. Televízny vysielateľ môže v záujme dosiahnutia priateľskej dohody o tom, čo predstavuje také podmienky, postúpiť záležitosť Spolkovému senátu pre oznamovacie prostriedky (Bundeskommunikationssenat). Tento zapojí všetky zúčastnené strany do úsilia o dosiahnutie dohody a vypracuje písomný záznam z rokovaní a ich výsledku.

                                 (4)

                                 Ak sa nedosiahne dohoda, Spolkový senát pre oznamovacie prostriedky na žiadosť jedného zo zúčastnených televíznych vysielateľov rozhodne, či príslušný vysielateľ dostatočne splnil svoje povinnosti podľa pododsekov 1 a 3. V prípade, že vysielateľ dostatočne nesplnil tieto povinnosti, Spolkový senát pre oznamovacie prostriedky namiesto vysielateľa stanoví, čo sa považuje za ‚bežné trhové podmienky’, ako sa uvádza v pododseku 3. Spolkový senát pre oznamovacie prostriedky predovšetkým stanoví primeranú trhovú cenu za udelenie vysielacích práv.

                                 (5)

                                 Televízny vysielateľ, ktorý dostatočne nesplnil svoje povinnosti podľa pododseku 1, môže byť žalovaný o náhradu škody v občianskoprávnom konaní. Nárok na náhradu škody takisto zahŕňa kompenzáciu straty príjmov.

                                 (6)

                                 Žaloba o náhradu škody je prípustná iba vtedy, ak bolo vydané rozhodnutie uvedené v pododseku 4. Bez toho, aby bol dotknutý pododsek 7, súd a zúčastnené strany konania uvedeného v pododseku 4 sú viazaní rozhodnutím, voči ktorému sa nemožno odvolať.

                                 (7)

                                 Ak súd v konaní uvedenom v pododseku 6 usúdi, že rozhodnutie je nezákonné, preruší konanie a podá sťažnosť u Vyššieho správneho súdu (Verwaltungsgerichtshof – VwGH) podľa článku 131 pododsek 2 Spolkovej ústavy (B-VG), v ktorej požiada o vysvetľujúci nález potvrdzujúci nezákonnosť rozhodnutia. Keď VwGH vydá nález, súd pokračuje v konaní a rozhodne o spore v súlade s právnym názorom VwGH.

                     Ods. 4.

                                 (1)

                                 Spolková vláda prostredníctvom vyhlášky stanoví, ktoré podujatia uvedené v odseku 2 sú v Rakúsku podujatiami veľkého spoločenského záujmu. Vyhláška zahŕňa len podujatia, ktoré spĺňajú aspoň dve z týchto kritérií:

                                             1.

                                             podujatie už vzbudzuje v Rakúsku všeobecnú pozornosť, najmä v dôsledku správ v médiách;

                                             2.

                                             podujatie je výrazom rakúskej kultúrnej, umeleckej alebo spoločenskej identity;

                                             3.

                                             podujatie je hlavne kvôli účasti vrcholových rakúskych športovcov/športovkýň športovým podujatím mimoriadneho národného významu alebo vzbudzuje všeobecnú pozornosť medzi divákmi v Rakúsku vzhľadom k jeho medzinárodnému významu;

                                             4.

                                             podujatie predtým vysielala voľne prístupná televízia.

                                 (2)

                                 Vyhláškou sa stanoví, či sa má podujatie vysielané vo voľne prístupnej televízii vysielať v priamom prenose alebo zo záznamu a či sa má vysielať celé podujatie alebo len jeho časti. Podujatie sa vysiela v priamom prenose a v úplnom trvaní, pokiaľ neexistujú objektívne dôvody (napríklad odlišné časové pásma, rôzne podujatia/časti toho istého podujatia sa organizujú súčasne), z ktorých je potrebné a vhodné nevysielať.

                                 (3)

                                 Pred vydaním alebo zmenou a doplnením vyhlášky sa uskutočnia konzultácie s prierezovou vzorkou televíznych vysielateľov, držiteľov práv, zástupcami podnikateľského sektora, spotrebiteľmi, zamestnancami a osobnosťami z oblastí kultúry a športu. Návrh vyhlášky sa uverejní v prílohe úradného vestníka (Amtsblatt) k novinám Wiener Zeitung, a urobí sa opatrenie, aby k nemu každý mohol vyjadriť pripomienky v priebehu ôsmich týždňov. Návrh sa potom predloží Európskej komisii. Vyhláška sa môže vydať iba vtedy, ak v lehote troch mesiacov od jej predloženia Európska komisia nevznesie žiadne námietky voči jej vydaniu.
                                 […]

               Ods. 6.   Zodpovednosť za ustanovenia tohto zákona, pokiaľ ide o právne otázky, má Spolkový senát pre oznamovacie prostriedky, pokiaľ sa také ustanovenia vzťahujú na televíznych vysielateľov [ods. 11 zákona KommAustria (KOG), BGBl. I č. 32/2001].

                     Ods. 7.

                                 (1)

                                 Každá osoba, ktorá poruší povinnosti podľa:

                                             1.

                                             odseku 3 pododseku 1; alebo
                                             […]
                                             sa považuje za osobu, ktorá sa dopustila administratívneho priestupku a musí zaplatiť pokutu vo výške 36 000 až 58 000 EUR udelenú Spolkovým senátom pre oznamovacie prostriedky.

                                 (2)

                                 V konaní stanovenom v pododseku 1 Spolkový senát pre oznamovacie prostriedky uskutoční verejné pojednávanie.

                                 (3)

                                 Spolkový senát pre oznamovacie prostriedky uplatňuje všeobecný zákon o správnych konaniach z roku 1991 (Allgemeine Verwaltungsverfahrensgesetz 1991) (BGBl. č. 51) a v prípadoch stanovených v pododseku 1, zákon o správnych pokutách z roku 1991 (Verwaltungsstrafgesetz 1991) (BGBl. č. 52).

                                 (4)

                                 V prípade opakovaných a závažných porušení tohto zákona zo strany televízneho vysielateľa (odsek 2 pododsek 1 zákona o súkromnej televízii BGBl. I č. 84/2001), Spolkový senát pre oznamovacie prostriedky začne konanie o odňatí licencií alebo zákaze káblového vysielania, ako je stanovené v odseku 63 zákona o súkromnej televízii.
                                 […]

                     Ods. 9.

                                 (1)

                                 Presadzovaním tohto zákona sú poverení spolková vláda v súvislosti s odsekom 4 pododseky 1, 2 a 3, posledná veta, minister spravodlivosti v súvislosti s odsekom 3 pododseky 5 až 7 a spolkový kancelár v súvislosti so všetkými ostatnými ustanoveniami.

                                 (2)

                                 Požiadavky vyjadrené v prvej a druhej vete odseku 4 pododsek 3 sa nemusia brať do úvahy v prípade, že sa vyhláška vydáva prvý raz od nadobudnutia účinnosti tohto zákona, a ak sa ako súčasť prípravy oznamovacieho postupu podľa článku 3a ods. 1 a 2 smernice 89/552/EHS zmenenej a doplnenej smernicou 97/36/ES už uskutočnili konzultácie s príslušnými stranami a obsah vyhlášky, ktorá sa má vydať, bol uverejnený vhodným spôsobom ako súčasť tejto konzultácie.

               Ods. 10.   Ustanoveniami odsekov 1 až 4, odsekov 6 až 9 a odseku 11 tohto zákona sa transponuje článok 3a ods. 1 smernice 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch, týkajúcich sa vykonávania činností televízneho vysielania (Ú. v. ES L 298, 17.10.1989, s. 23), zmenenej a doplnenej smernicou 97/36/ES (Ú. v. ES L 202, 30.7.1997, s. 60).
         […]
         Ods. 11.   Tento akt nadobúda účinnosť 1. augusta 2001.

               KLESTIL
               SCHÜSSEL“

         „305.   Vyhláška o podujatiach veľkého spoločenského záujmu
         Táto vyhláška sa vydáva podľa odseku 4 pododsek 1 spolkového zákona o uplatňovaní exkluzívnych televíznych vysielacích práv [zákon o exkluzívnych televíznych právach (Fernseh-Exclusivrechtegesetz – FERG)], BGBl. I č. 85/2001:

                     Ods. 1.

                     Podujatia veľkého spoločenského záujmu sú:

                                 1.

                                 letné alebo zimné olympijské hry;

                                 2.

                                 zápasy majstrovstiev sveta FIFA (muži), v ktorých hrá rakúske národné mužstvo, rovnako ako úvodný zápas, semifinále a finále majstrovstiev sveta vo futbale;

                                 3.

                                 zápasy majstrovstiev Európy vo futbale (muži), ak v nich hrá rakúske národné mužstvo, rovnako ako úvodný zápas, semifinále a finále majstrovstiev Európy vo futbale;

                                 4.

                                 finále rakúskeho futbalového pohára;

                                 5.

                                 majstrovstvá sveta FIS v alpskom lyžovaní;

                                 6.

                                 majstrovstvá sveta v severskom lyžovaní;

                                 7.

                                 novoročný koncert Viedenského filharmonického orchestra;

                                 8.

                                 ples vo Viedenskej opere.

                     Ods. 2.

                                 (1)

                                 Televízni vysielatelia, ktorí získali exkluzívne vysielacie práva na podujatia uvedené v odseku 1, musia zabezpečiť, aby sa tieto podujatia mohli sledovať v priamom prenose a v celom rozsahu vo voľne prístupnej televízii.

                                 (2)

                                 Záznam alebo čiastočná verzia podujatí uvedených v odseku 1 pododseky 1, 5, 6 a 8 sa môže vysielať, ak:

                                             1.

                                             sa časti jedného z podujatí uvedených v odseku 1 alebo viac ako jedno z podujatí uvedených v odseku 1 konajú v rovnakom čase alebo

                                             2.

                                             podujatie nebolo v minulosti odvysielané v celom rozsahu vzhľadom na dĺžku jeho trvania.

                     Ods. 3.

                     Táto vyhláška nadobúda účinnosť 1. októbra 2001.

               SCHÜSSEL – RIESS-PASSEROVÁ – FERRERO-WALDNEROVÁ – GEHREROVÁ – GRASSER – STRASSER – BÖHMDORFER – MOLTERER – HAUPT – FORSTINGER – BARTENSTEIN.“


title: 2007/512/ES: Rozhodnutie Rady z  15. februára 2007 o podpise v mene Spoločenstva a o predbežnom vykonávaní Dohody medzi Európskym spoločenstvom a Islandskou republikou a Nórskym kráľovstvom o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie

text:
               20.7.2007

               SK

               Úradný vestník Európskej únie

               L 188/15

         ROZHODNUTIE RADY
   z 15. februára 2007
   o uzavretí v mene Spoločenstva Dohody medzi Európskym spoločenstvom a Islandskou republikou a Nórskym kráľovstvom o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie
   (2007/511/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. a) a článok 66 v spojení s prvou vetou prvého pododseku jej článku 300 ods. 2 a prvým pododsekom jej článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Podľa článku 21 ods. 3 nariadenia Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (2) sa na činnosti agentúry majú podieľať krajiny zapojené do vykonávania, uplatňovania a vývoja schengenského acquis. Podmienky ich účasti sa majú upraviť ďalšími dohodami, ktoré sa uzavrú medzi Spoločenstvom a týmito krajinami.

               (2)

               Rokovania s Islandskou republikou a Nórskym kráľovstvom zamerané na dohodu o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie, ktoré sa uskutočnili na základe splnomocnenia udeleného Komisii 7. októbra 2004, boli ukončené.

               (3)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia, nie je ním viazané a ani nepodlieha jeho uplatňovaniu. Keďže toto rozhodnutie je založené na schengenskom acquis podľa ustanovení hlavy IV tretej časti Zmluvy o založení Európskeho spoločenstva, Dánsko by sa v súlade s článkom 5 uvedeného protokolu malo rozhodnúť do šiestich mesiacov po prijatí tohto rozhodnutia Radou, či bude toto rozhodnutie implementovať do svojho vnútroštátneho práva, alebo nie.

               (4)

               Toto rozhodnutie rozvíja ustanovenia schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (3). Spojené kráľovstvo sa preto nezúčastňuje na jeho prijatí, nie je ním ani viazané a ani nepodlieha jeho uplatňovaniu.

               (5)

               Toto rozhodnutie rozvíja ustanovenia schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (4). Írsko sa preto nezúčastňuje na jeho prijatí, nie je ním viazané a ani nepodlieha jeho uplatňovaniu.

               (6)

               V súlade s rozhodnutím Rady 2007/512/ES (5) a až do jej konečného uzavretia k neskoršiemu dátumu bola 1. februára 2007 dohoda o dojednaniach podpísaná v mene Spoločenstva.

               (7)

               Dohoda o dojednaniach by sa mala uzavrieť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Islandskou republikou a Nórskym kráľovstvom o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie.
   Text dohody o dojednaniach je pripojený k tomuto rozhodnutiu (6).
   Článok 2
   Predseda Rady sa týmto poveruje určiť osobu splnomocnenú v mene Spoločenstva uložiť listinu o schválení stanovenú v článku 9 ods. 1 dohody o dojednaniach s cieľom vyjadriť súhlas Spoločenstva byť viazané touto dohodou o dojednaniach.

      V Bruseli 15. februára 2007

            Za Radu

            predseda

         W. SCHÄUBLE

      (1)  Stanovisko Európskeho parlamentu z 12. decembra 2006 (zatiaľ neuverejnené v úradnom vestníku).

      (2)  Ú. v. EÚ L 349, 25.11.2004, s. 1.

      (3)  Ú. v. ES L 131, 1.6.2000, s. 43.

      (4)  Ú. v. ES L 64, 7.3.2002, s. 20.

      (5)  Pozri stranu 17 tohto úradného vestníka.

      (6)  Pozri stranu 19 tohto úradného vestníka.


title: Rozhodnutie Rady z 13. marca 1989 o uzavretí Druhého dodatkového protokolu k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky do spoločenstva

text:
Dôležité právne oznámenie

|

31989D0331

Úradný vestník L 136 , 19/05/1989 S. 0013 - 0013

		Rozhodnutie Radyz 13. marca 1989o uzavretí Druhého dodatkového protokolu k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky do spoločenstva(89/331/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 113,so zreteľom na odporúčanie Komisie,keďže podľa nariadenia (EHS) č. 839/88 [1] bolo vyberanie cla uplatňované spoločenstvom, zloženým z desiatich členských štátov, na určité produkty dovážané zo Španielska a Portugalska úplne pozastavené akonáhle úroveň cla poklesla na 2 % a menej;keďže je nevyhnutné uzavrieť Druhý dodatkový protokol k Dohode medzi Európskym hospodárskym spoločenstvom a Nórskym kráľovstvom [2], podpísaný 14. mája 1973 v Bruseli, s cieľom zaistiť úplné pozastavenie cla na produkty, na ktoré sa vzťahuje dohoda, dovážané zo Španielska do Nórska v prípade, že úroveň cla poklesne na 2 % alebo menej,ROZHODLA TAKTO:Článok 1Druhý dodatkový protokol k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky do spoločenstva sa týmto schvaľuje v mene spoločenstva.Text protokolu je pripojený k tomuto rozhodnutiu.Článok 2Predseda Rady predloží oznámenie stanovené v článku 3 protokolu [3].Článok 3Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev.V Bruseli 13. marca 1989Za RadupredsedaC. Solchaga Catalan[1] Ú. v. ES L 87, 31.3.1988, s. 1.[2] Ú. v. ES L 171, 27.6.1972, s. 2.[3] Dátum vstupu protokolu do platnosti bude Generálnym sekretariátom Rady uverejnený v Úradnom vestníku Európskych spoločenstiev.--------------------------------------------------


title: 2004/756/ES: Rozhodnutie Rady zo 4. októbra 2004 o uzavretí Dohody o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických

text:
               11.11.2004

               SK

               Úradný vestník Európskej únie

               L 335/5

         ROZHODNUTIE RADY
   zo 4. októbra 2004
   o uzavretí Dohody o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických
   (2004/756/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na druhý odsek článku 170 v spojitosti s prvou vetou prvého pododseku článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Rada svojím rozhodnutím z 13. októbra 1998 (2) schválila uzavretie Dohody o vedeckej a technickej spolupráci medzi Európskym spoločenstvom a vládou Spojených štátov amerických.

               (2)

               Článok 12 písm. b) dohody ustanovuje takto: „Táto dohoda sa uzatvára v prvej etape na obdobie piatich rokov. Podliehajúc preskúmaniu zmluvnými stranami v poslednom roku každého ďalšieho obdobia, dohoda sa môže s možnými zmenami a doplnkami predĺžiť o ďalších päť rokov vzájomnou písomnou dohodou medzi zmluvnými stranami“.

               (3)

               Orgány Spojených štátov amerických informovali útvary Komisie o tom, že by podporili predĺženie platnosti uvedenej dohody na ďalších päť rokov. V záujme oboch zmluvných strán by preto bolo najlepšie jej rýchle predĺženie.

               (4)

               Vecný obsah predĺženej dohody bude zhodný s vecným obsahom dohody, ktorej platnosť uplynula 13. októbra 2003.

               (5)

               Dohoda o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických by sa mala schváliť v mene spoločenstva,

         ROZHODLA TAKTO:
   Článok 1
   Týmto sa schvaľuje v mene spoločenstva Dohoda o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických na obdobie ďalších piatich rokov.
   Znenie dohody je pripojené k tomuto rozhodnutiu.
   Článok 2
   Predseda Rady je týmto poverený určiť osobu splnomocnenú na podpísanie dohody s cieľom vyjadriť súhlas spoločenstva s tým, že sa stáva pre neho záväznou.

      V Luxemburgu 4. októbra 2004

            Za Radu

            predseda

         A. J. DE GEUS

      (1)  Stanovisko zo 16. decembra 2003 (zatiaľ neuverejnené v úradnom vestníku).

      (2)  Ú. v. ES L 284, 22.10.1998, s. 35.
   DOHODA
   o predĺžení platnosti dohody o vedeckej a technickej spolupráci medzi Európskym spoločenstvom a vládou Spojených štátov amerických
   EURÓPSKE SPOLOČENSTVO (ďalej len „Spoločenstvo“)
   na jednej strane, a
   VLÁDA SPOJENÝCH ŠTÁTOV AMERICKÝCH
   na strane druhej,
   ďalej len „zmluvné strany“,
   BERÚC DO ÚVAHY význam vedy a techniky pre ich hospodársky a spoločenský rozvoj,
   UZNÁVAJÚC, že spoločenstvo a vláda Spojených štátov amerických uskutočňujú výskumné a technické programy v mnohých oblastiach spoločného záujmu a že vzájomná účasť vo výskumnej a vývojovej činnosti na základe reciprocity bude vzájomne prospešná,
   SO ZRETEĽOM na Dohodu o vedeckej a technickej spolupráci medzi Európskym spoločenstvom a vládou Spojených štátov amerických, ktorá bola podpísaná vo Washingtone 5. decembra 1997 a ktorej platnosť uplynie 13. októbra 2003,
   ŽELAJÚC SI vykonávať vzájomnú spoluprácu vo vede a technike vo formálnom rámci ustanovenom dohodou,
   SA DOHODLI TAKTO:
   Článok 1
   Dohoda o vedeckej a technickej spolupráci medzi Európskym spoločenstvom a vládou Spojených štátov amerických, ktorá bola podpísaná vo Washingtone 5. decembra 1997 a ktorej platnosť uplynie 13. októbra 2003, sa týmto predlžuje na obdobie ďalších piatich rokov.
   Článok 2
   Táto dohoda nadobúda platnosť v deň, keď si zmluvné strany písomne oznámia, že boli ukončené ich príslušné vnútorné postupy potrebné na nadobudnutie jej platnosti.
   Článok 3
   Táto dohoda je vyhotovená v dvoch vyhotoveniach v dánskom, holandskom, anglickom, fínskom, francúzskom, nemeckom, gréckom, talianskom, portugalskom, španielskom a švédskom jazyku, pričom všetky znenia sú rovnako autentické.

            Za Európske spoločenstvo

            Za vládu Spojených štátov amerických


title: 2014/55/EÚ: Rozhodnutie Európskej centrálnej banky z  27. decembra 2013 , ktorým sa mení rozhodnutie ECB/2010/21 o ročnej účtovnej závierke Európskej centrálnej banky (ECB/2013/52)

text:
               4.2.2014

               SK

               Úradný vestník Európskej únie

               L 33/7

      ROZHODNUTIE EURÓPSKEJ CENTRÁLNEJ BANKY

   z 27. decembra 2013,
   ktorým sa mení rozhodnutie ECB/2010/21 o ročnej účtovnej závierke Európskej centrálnej banky
   (ECB/2013/52)
   (2014/55/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 26.2,
   keďže:

               (1)

               V rozhodnutí ECB/2010/21 (1) sa ustanovujú pravidlá zostavovania ročnej účtovnej závierky Európskej centrálnej banky (ECB).

               (2)

               V článku 24 rozhodnutia ECB/2010/21 sa ustanovuje, že ak v rozhodnutí ECB/2010/21 nie je ustanovený osobitný účtovný postup a pokiaľ Rada guvernérov nerozhodne inak, ECB sa riadi zásadami oceňovania v súlade s medzinárodnými účtovnými štandardami (International Accounting Standards – IAS) prijatými Európskou úniou, ktoré sú relevantné pre činnosť a účtovníctvo ECB.

               (3)

               ECB uplatňuje IAS 19 Zamestnanecké požitky na vykazovanie poistno-matematických ziskov a strát požitkov po skočení zamestnania v súlade s prístupom „koridor“.

               (4)

               IAS 19 sa revidoval s účinnosťou pre ročné účtovné obdobia, ktoré sa začínajú 1. januára 2013 alebo neskôr. Revíziou sa z IAS 19 odstránil prístup „koridor“.

               (5)

               Príloha I k rozhodnutiu ECB/2010/21 by sa mala zmeniť, aby zahŕňala vykazovanie výsledkov precenenia čistého záväzku (aktíva) z požitkov po skončení zamestnania v položke 14 „Účty precenenia“ na strane pasív súvahy ECB.

               (6)

               Rozhodnutie ECB/2010/21 by sa preto malo zmeniť zodpovedajúcim spôsobom,

         PRIJALA TOTO ROZHODNUTIE:
   Článok 1
   Zmena
   Príloha k rozhodnutiu ECB/2010/21 sa mení v súlade s prílohou k tomuto rozhodnutiu.
   Článok 2
   Nadobudnutie účinnosti
   Toto rozhodnutie nadobúda účinnosť 30. decembra 2013.

      Vo Frankfurte nad Mohanom 27. decembra 2013

            Prezident ECB

         Mario DRAGHI

      (1)  Rozhodnutie ECB/2010/21 z 11. novembra 2010 o ročnej účtovnej závierke Európskej centrálnej banky (Ú. v. EÚ L 35, 9.2.2011, s. 1).

      PRÍLOHA
      Príloha I k rozhodnutiu ECB/2010/21 sa mení takto:

                  1.

                  V tabuľke s nadpisom „Pasíva“ v súvahovej položke 14 (Účty precenenia) sa stĺpec s nadpisom „Zatriedenie obsahu súvahových položiek“ nahrádza takto:

                              „a)

                              Účty precenenia, ktoré sa týkajú zmeny ceny zlata, každého druhu cenného papiera v eurách, každého druhu cenného papiera v cudzej mene, opcií; rozdiely v trhovom oceňovaní týkajúce sa rizika úrokovej miery derivátov; účty precenenia, ktoré sa týkajú zmeny výmenného kurzu pre každú držanú čistú pozíciu meny vrátane devízových swapov/forwardov a SDR.
                              Osobitné účty precenenia tvorené z príspevkov podľa článku 48.2 štatútu ESCB v prípade centrálnych bánk členských štátov, ktorých výnimky boli zrušené. Pozri článok 13 ods. 2.

                              b)

                              Výsledky precenenia čistého záväzku (aktíva) zo zamestnaneckých požitkov, t. j. čistú pozíciu týchto položiek:

                                          i)

                                          Poistno-matematické zisky a straty v súčasnej hodnote záväzku zo stanovených požitkov

                                          ii)

                                          Výnosy z aktív programu presahujúce sumy zahrnuté v čistých úrokoch z čistého záväzku (aktíva) zo stanovených požitkov

                                          iii)

                                          Každá zmena v účinku stropu aktív, okrem súm zahrnutých v čistých úrokoch z čistého záväzku (aktíva) zo stanovených požitkov“.

                  2.

                  V tabuľke s nadpisom „Pasíva“ v súvahovej položke 14 (Účty precenenia) sa stĺpec s nadpisom „Zásada oceňovania“ nahrádza takto:

                              „a)

                              Preceňovací rozdiel medzi priemernou obstarávacou cenou a trhovou hodnotou, devízy prepočítavané podľa trhového kurzu

                              b)

                              Podľa článku 24 ods. 2“.


title: Rozhodnutie Správnej rady Europolu z  9. apríla 2009 o prijatí podmienok a postupov, ktoré ustanovil Europol úpravou súm uvedených v prílohe k rozhodnutiu Správnej rady Europolu zo 16. novembra 1999 o daniach, ktoré sa uplatňujú na platy a odmeny vyplácané personálu Europolu v prospech Europolu

text:
               25.4.2009

               SK

               Úradný vestník Európskej únie

               L 105/18

      ROZHODNUTIE SPRÁVNEJ RADY EUROPOLU

   z 9. apríla 2009
   o prijatí podmienok a postupov, ktoré ustanovil Europol úpravou súm uvedených v prílohe k rozhodnutiu Správnej rady Europolu zo 16. novembra 1999 o daniach, ktoré sa uplatňujú na platy a odmeny vyplácané personálu Europolu v prospech Europolu
   (2009/346/ES)
   SPRÁVNA RADA EUROPOLU,
   so zreteľom na protokol, ktorý bol vypracovaný na základe článku K.3 Zmluvy o založení Európskej únie a článku 41 ods. 3 Dohovoru o Europole o výhodách a imunitách Europolu, členov jeho orgánov, zástupcov riaditeľov a zamestnancov Europolu (1), a najmä na článok 10,
   keďže:

               (1)

               Dňa 6. apríla 2009 Rada rozhodla upraviť platy a odmeny pre úradníkov Europolu o 1,7 % so spiatočným účinkom od 1. júla 2007.

               (2)

               Dňa 9. apríla 2009 správna rada rozhodla zvýšiť sumy uvedené v článku 4 v prílohe k rozhodnutiu správnej rady zo 16. novembra 1999 (2) o rovnaké percento a od toho istého dátumu, ako stanovuje rozhodnutie Rady zo 6. apríla 2009 v bode 1.

               (3)

               V súlade s tým istým rozhodnutím správnej rady z 9. apríla 2009 by upravené sumy mali byť uverejnené v Úradnom vestníku Európskej únie,

         ROZHODLA TAKTO:
   Článok 1
   S účinnosťou od 1. júla 2007:

               1.

               Suma uvedená v prvej vete článku 4 v prílohe k rozhodnutiu Správnej rady Europolu zo 16. novembra 1999 sa nahradí sumou 115,61 EUR.

               2.

               Sumy uvedené v eurách v tabuľke, ktorá sa nachádza v článku 4 v prílohe k rozhodnutiu Správnej rady Europolu zo 16. novembra 1999, sa nahradia takto:

                           8 % k sumám medzi 115,61 EUR a 2 036,45 EUR,

                           10 % k sumám medzi 2 036,46 EUR a 2 804,90 EUR,

                           12,5 % k sumám medzi 2 804,91 EUR a 3 214,56 EUR,

                           15 % k sumám medzi 3 214,57 EUR a 3 650,62 EUR,

                           17,5 % k sumám medzi 3 650,63 EUR a 4 060,32 EUR,

                           20 % k sumám medzi 4 060,33 EUR a 4 457,42 EUR,

                           22,5 % k sumám medzi 4 457,43 EUR a 4 867,09 EUR,

                           25 % k sumám medzi 4 867,10 EUR a 5 264,21 EUR,

                           27,5 % k sumám medzi 5 264,22 EUR a 5 673,87 EUR,

                           30 % k sumám medzi 5 673,88 EUR a 6 070,99 EUR,

                           32,5 % k sumám medzi 6 071,00 EUR a 6 480,66 EUR,

                           35 % k sumám medzi 6 480,67 EUR a 6 878,40 EUR,

                           40 % k sumám medzi 6 878,41 EUR a 7 288,09 EUR,

                           45 % k sumám nad 7 288,10 EUR.

         Článok 2
   Rozhodnutie sa uverejní v Úradnom vestníku Európskej únie.
   Článok 3
   Rozhodnutie nadobudne účinnosť dňom nasledujúcim po jeho schválení.

      V Haagu 9. apríla 2009

         Viktor ČECH

            predseda správnej rady

      (1)  Ú. v. ES C 221, 19.7.1997, s. 2.

      (2)  Ú. v. ES C 65, 28.2.2001, s. 6.